“พรีไซซ” พัฒนาแพลตฟอร์มอัจฉริยะ “PEMS” บริหารจัดการ-ลดพลังงานไฟฟ้าเต็มอัตรา!
"พรีไซซ" พัฒนาแพลตฟอร์มอัจฉริยะ "PEMS" บริหารจัดการ-ลดพลังงานไฟฟ้าเต็มอัตรา!
"พรีไซซ" พัฒนาแพลตฟอร์มอัจฉริยะ "PEMS" บริหารจัดการ-ลดพลังงานไฟฟ้าเต็มอัตรา!
10 ส.ค. 2563

สายธุรกิจ Power Distribution and Energy Management ในเครือบริษัท พรีไซซ คอร์ปอเรชั่น จำกัด (มหาชน) หรือ PRECISE ผู้นำด้านการพัฒนาไฟฟ้าและพลังงานอย่างครบวงจร ภายใต้คุณธรรมและความเป็นมืออาชีพ โชว์ไอเดียแนวคิดใหม่ที่ช่วยลดการใช้พลังงานลงได้จริงด้วยระบบบริหารจัดการพลังงานที่ออกแบบและวางแผนให้เข้ากับปริมาณการใช้พลังงานจริงที่มี ซึ่งทำให้มีการใช้พลังงานอย่างมีประสิทธิภาพสูงสุดและจุดเด่นที่ช่วยให้ผู้ที่ติดตั้งได้รับประโยชน์คือการประหยัดต้นทุนการใช้พลังงานงานอย่างยั่งยืนในทันที
ทั้งนี้ นายวิทูร เจียมจิตต์ตรง ประธานกรรมการ บริษัท พรีไซซ อีเลคตริค แมนูแฟคเจอริ่ง จำกัด หรือ PEM เปิดเผยว่า พรีไซซได้พัฒนาระบบบริหารจัดการพลังงานภายใต้แพลตฟอร์มที่มีชื่อ “PEMS” (Professional Energy Management System) ที่เป็นลิขสิทธิ์เฉพาะของพรีไซซเท่านั้น โดยถือว่าเป็นเครื่องมือสำหรับการจัดการบริหารพลังงานให้ทุกองค์กรที่ใช้พลังงานจำนวนมากและมีความต้องการลดการใช้พลังงานได้อย่างเต็มประสิทธิภาพ
โดยการติดตั้งระบบจะเริ่มต้นด้วยการเข้าไปตรวจสอบ ออกแบบ และวางแผนควบคุมการใช้พลังงานทั้งระบบ ด้วยระบบการวัดที่สามารถวัดพลังงานไฟฟ้าแบบ Real time ผ่านระบบการเชื่อมต่อเครื่องตรวจวัดข้อมูลแบบไร้สาย Wi-Fi, 3G/4G PEMS จะใช้ระบบสัญญาณของเครือข่าย AIS ซึ่งมีความเสถียรเป็นเครือข่ายไร้สายความเร็วสูง เชื่อมโยงกับระบบเครือข่าย Cloud Server ของ Huawei จึงมั่นใจได้ว่ามีความปลอดภัยและสามารถให้บริการได้อย่างรวดเร็วเมื่อเกิดปัญหาหรือการขัดข้องทางเทคนิค เนื่องจาก Huawei เป็นผู้เชี่ยวชาญระดับโลกในด้านนี้ ในระบบนี้ลูกค้าไม่จำเป็นต้องมีการลงทุนเพิ่มในด้านการเก็บข้อมูลแบบด้วย Server ของตนเอง และมีความสะดวกในการติดตั้งและลดความยุ่งยากในการเดินสายเชื่อมต่อระบบต่างๆของการตรวจวัดพลังงาน เหมาะสมกับผู้ประกอบการทุกธุรกิจที่ต้องการลดต้นทุนการใช้พลังงานไฟฟ้าทุกธุรกิจ
ทั้งนี้ โปรแกรมบริหารจัดการพลังงานอัจฉริยะของพรีไซซ หรือ “PEMS” (Professional Energy Management System) นั้นสามารถบริหารการใช้ทำให้ลดต้นทุนการใช้พลังงานไฟฟ้าได้มากถึง 10-15% สามารถวางแผนลดต้นทุนด้านพลังงานในระยะยาวได้ถึง 50% ลดค่าใช้จ่ายในการดำเนินงานมากกว่า 20% โดยระบบสามารถเข้าถึงข้อมูลได้ทันที ทุกที่ ทุกเวลา ผ่านระบบการเชื่อมต่อแบบไร้สาย ซึ่งระบบ PEMS นี้จะเป็นตัวช่วยในการวิเคราะห์การใช้พลังงานไฟฟ้า ,น้ำมันเตา , อากาศอัด และน้ำ ซึ่งครอบคลุมทุกพลังงานที่ต้องการลดการใช้งาน
โดยระบบจะแสดงแนวโน้มและรายงานต่างๆ ซึ่งออกแบบสำหรับการตรวจวัด ติดตามและวิเคราะห์การใช้พลังงานอย่างต่อเนื่อง และยังสามารถออกรายงานการจัดการพลังงานได้ตามแบบฟอร์มของกรมพัฒนาพลังงานทดแทนและอนุรักษ์พลังงาน (พพ.) ได้อย่างง่ายดาย มีความแม่นยำสูง และถูกต้อง ทั้งยังอำนวยความสะดวกต่อผู้ปฏิบัติงานที่ไม่ต้องเดินจดข้อมูล ลดปัญหาเกิดจากความผิดพลาดของคน (Human Error) สามารถรวบรวมข้อมูลต่างๆได้ทันทีที่ต้องการ ลดเวลาการทำงาน ระบบ PEMS จะประกอบด้วยอุปกรณ์ต่าง ๆ ที่ร่วมกันทำงาน ได้แก่  ระบบการตรวจวัดด้วยเครื่อง Digital Power Meter แบบ Din Rail และการตรวจวัดกระแสไฟฟ้า ด้วยเทคโนโลยี Rogowski coil จึงทำให้ลดขั้นตอนของการดับไฟในบางจุดได้เป็นอย่างดีในขั้นตอนการติดตั้ง Digital Power Meter จึงทำให้สามารถใช้ไฟในสถานประกอบการได้อย่างต่อเนื่อง
อีกทั้ง ยังรองรับการเชื่อมต่อกับ Green Technology รูปแบบต่างๆ อาทิ Solar Rooftop , สถานีรถพลังงานไฟฟ้าและพลังงานทดแทนอื่นๆได้ในอนาคต ปัจจุบันระบบ PEMS ได้ทำการติดตั้งให้กับบริษัทในเครือและลูกค้า สามารถดูข้อมูลการใช้ค่าพลังงานได้จาก Dashboard ตลอดเวลา มีความสะดวกสบายไม่จำเป็นต้องลงพื้นที่หน้างาน สามารถเข้าดูข้อมูลได้ทุกที่ทั่วโลก อีกทั้งตอนนี้ยังมีลูกค้าติดต่อเข้ามาโดยตรงเพื่อทำการติดตั้งระบบ PEMS ไม่ต่ำกว่า 500 จุด
“ผมมองว่าในระยะยาวในอนาคตอันใกล้นี้ทุกธุรกิจทั่วโลกจะต้องมีการแผนปรับงบประมาณรายจ่ายต่างๆในองค์กรมากขึ้น โดยใช้จ่ายแค่สิ่งที่จำเป็นมากยิ่งขึ้น หรือต้องประหยัดมากขึ้น ซึ่งอาจเกิดจากทั้งสภาพภูมิอากาศโลกที่มีการเปลี่ยนแปลงอย่างมากในหลายปีนี้และการใช้พลังงานอย่างไม่สมดุลของเราเอง รวมทั้งเรื่องของเศรษฐกิจของโลกที่อาจจะต้องชะลอตัวลง เราได้ประสบการณ์จากเหตุการณ์ไวรัสสายพันธุ์ใหม่ โควิด-19 ที่ระบาดไปทั่วโลกแล้ว ไวรัสนี้สร้างผลกระทบต่อหลายธุรกิจและสุขภาพของมนุษย์ทำให้ทุกส่วนมีผลกระทบ ทำให้หลายธุรกิจจำเป็นต้องทบทวนค่าใช้จ่ายให้สามารถผ่านวิกฤตการณ์นี้ไปให้ได้ พรีไซซมีแนวคิดส่งเสริมการช่วยลดพลังงานแบบยั่งยืน 
โดยการจำหน่ายสินค้าที่มีแนวทางในการช่วยลดและประหยัดพลังงานในทางที่ดีที่สุดและเหมาะกับทุกธุรกิจและทุกภาคส่วน อย่างไรก็ตามเมื่อ PEMS ถูกนำมาประกอบรวมเข้าเป็นระบบที่ใหญ่ขึ้น ผ่านการเชื่อมต่อข้อมูลการสื่อสารถึงกัน และมีการควบคุมการทำงานร่วมกันก็จะกลายเป็นส่วนหนึ่งของ โครงข่าย Total Customer Solution ที่พรีไซซ มีเป้าหมายอันจะนำไปสู่การเป็นผู้นำการลดพลังงานอย่างยั่งยืน และสร้างการเพิ่มปริมาณการใช้พลังงานหมุนเวียนให้ได้มากที่สุด เพิ่มประสิทธิภาพการบริหารจัดการพลังงานในภาพรวมที่ใหญ่ขึ้น ซึ่งเราคือบริษัทเดียวที่สามารถตอบสนองความต้องการทุกส่วนของอุปกรณ์ได้ครบและยังมีบุคลากรที่เชี่ยวชาญในด้านต่างๆของพรีไซซที่พร้อมให้คำปรึกษาและเรายังเตรียมเปิดตัวโครงข่าย Total Customer Solution ของพรีไซซที่สมบูรณ์ครบและจบในระบบเดียว ที่จะเกิดขึ้นมาในอนาคตได้อย่างเหมาะสมและมีประสิทธิภาพมากที่สุด” นายวิทูรกล่าวปิดท้าย
 
 